श्रम और रोजगार मंत्रालय
औद्योगिक श्रमिकों के लिए उपभोक्ता मूल्य सूचकांक  - दिसंबर, 2020
प्रमुख बिंदु
दिसंबर, 2020 में अखिल भारतीय सीपीआई-आईडब्ल्यू नवंबर,2020 में 119.9 अंक की तुलना में 118.8 अंक घटकर 119.9  अंक के स्तर पर पहुंच गया।
एक माह के दौरान प्रतिशत में हुए परिवर्तन की दृष्टि से इसमें  0.92 प्रतिशत की कमी मुख्य रुप से खाद्य समूह वस्तुओं के कारण हुई। खाद्य समूह की कुल भागीदारी 39.17 प्रतिशत है जिसमें इन दो माह के दौरान 3.16 प्रतिशत की कमी दर्ज की गई। इस अवधि के दौरान वस्तु  के स्तर पर चावल,पोल्ट्री , संतरा, बैंगन, बंद गोभी, फूल गोभी, गाजर, हरी मिर्च, अदरक, प्याज, मटर, आलू, टमाटर आदि के कम मूल्यों से बड़ा प्रभाव पड़ा।
सभी मदों या वस्तुओं पर आधारित वर्ष-दर-वर्ष महंगाई दिसंबर, 2020 में 3.67 प्रतिशत रही, जबकि पिछले महीने यह 5.27 प्रतिशत और पिछले वर्ष के इसी महीने में 9.63 प्रतिशत थी। इसी प्रकार, खाद्य महंगाई पिछले महीने के 7.48 प्रतिशत के मुकाबले 2.89 प्रतिशत रही और और एक वर्ष पूर्व इसी महीने में यह 12.22 फीसदी रही थी।
दिसंबर, 2020 में अखिल भारतीय सीपीआई-आईडब्ल्यू 1.1 अंक घटकर 118.8  अंक के स्तर पर पहुंच गया। एक माह के दौरान प्रतिशत में हुए परिवर्तन की दृष्टि से नवंबर और दिसंबर, 2020 के बीच इसमें  0.92 प्रतिशत की कमी हुई, जबकि पिछले वर्ष की इसी अवधि में इसमें  0.61 प्रतिशत की वृद्धि हुई थी।
मौजूदा सूचकांक में अधिकतम गिरावट, खाद्य और पेय पदार्थ समूह के कारण हुई है जिसने कुल परिवर्तन में  1.53 प्रतिशत का योगदान दिया है। वस्तु  के स्तर पर चावल,पोल्ट्री  संतरा, बैंगन, बंद गोभी, फूल गोभी, गाजर, हरी मिर्च, अदरक, प्याज, मटर, आलू, टमाटर आदि इत्यादि सूचकांक में कमी के लिए जिम्मेदार हैं। हालांकि, इस गिरावट पर सोयाबीन तेल, सरसों का तेल,सूरजमुखी का तेल,चाय पत्ती, खाना पकाने की गैस,पेट्रोल आदि ने विराम लगाया है जिससे सूचकांक में वृद्धि का रुख बना।
केंद्र स्तर पर, रामगढ़ में अधिकतम 6 अंकों की कमी दर्ज की गई। अन्य में, 3 केंद्रों में 4 अंकों की कमी देखी गई, 7 केंद्रों में 3 अंक और 29 केंद्रों में 2 अंक और 24 केंद्रो में 1 अंक की कमी हुई। शोलापुर में अधिकतम 2 अंक की वृद्धि दर्ज की गई। इसके साथ ही 5 केंद्रो में 1 अंक की वृद्धि दर्ज की गई जबकि शेष 18 केंद्रों के सूचकांक स्थिर रहे।
सभी मदों या वस्तुओं पर आधारित वर्ष-दर-वर्ष महंगाई दिसंबर, 2020 में 3.67 प्रतिशत रही, जबकि पिछले महीने यह 5.27 प्रतिशत और पिछले वर्ष के इसी महीने में 9.63 प्रतिशत थी। इसी प्रकार, खाद्य महंगाई पिछले महीने के 7.48 प्रतिशत के मुकाबले 2.89 प्रतिशत रही और और एक वर्ष पूर्व इसी महीने में यह 12.22 फीसदी रही थी।
सीपीआई-आईडब्ल्यू  पर आधारित वाई-ओ-वाई मुद्रास्फीति
नवंबर और दिसंबर, 2020 के लिए अखिल भारतीय समूह-वार सीपीआई-आईडब्ल्यू
|
|
क्रम सं.
|
|
समूह
|
|
नवंबर, 2020
|
|
दिसंबर, 2020
|
|
|
|
I
|
|
खाद्य समूह
|
|
123.6
|
|
119.7
|
|
|
|
II
|
|
पान, सुपारी, तंबाकू और नशीले पदार्थ
|
|
133.1
|
|
133.3
|
|
|
|
III
|
|
कपड़ेऔर जूते
|
|
117.4
|
|
117.6
|
|
|
|
IV
|
|
आवास
|
|
113.5|
|
113.5|
|
|
|
V
|
|
ईधन और प्रकाश
|
|
126.8
|
|
132.4
|
|
|
|
VI
|
|
विविध समूह
|
|
117.2
|
|
117.6
|
|
|
|
|
|
सामान्य सूचकांक
|
|
119.9
|
|
118.8
|
|दशमलव के दूसरे स्थान तक समान
सीपीआई-आईडब्ल्यू : समूह सूचियां
नवीनतम सूचकांक के बारे में बात करते हुए श्रम और रोजगार राज्य मंत्री  श्री संतोष गंगवार ने कहा, 'दिसंबर माह में मुद्रास्फीति में गिरावट मुख्य रुप से खाद्य पदार्थो के कारण हुई, जिनकी आपूर्ति बढ़ने के साथ खुदरा मूल्यों में महत्वपूर्ण गिरावट देखी गई। उन्होंने कहा कि मुद्रास्फीति में गिरावट से कामकाजी परिवारों की खरीदने की शक्ति में वृद्धि होगी।
श्रम ब्यूरो के महानिदेशक श्री डीपीएस नेगी ने सूचकांक को जारी करते हुए कहा, ‘दिसंबर, 2020 के दौरान सूचकांक में गिरावट और मुद्रास्फीति की दर में गिरावट अन्य सरकारी एजेंसियों द्वारा संकलित और जारी किए गए अन्य मूल्य सूचकांकों के अनुरूप है।’
उन्होंने बताया कि इसका मुख्य कारण खाद्य और पेय पदार्थ समूह है जिसमें 1.53 दशमल बिंदु की गिरावट ने कुल परिवर्तन में योगदा दिया। चावल,पोल्ट्री  संतरा, बैंगन, बंद गोभी,फूल गोभी,गाजर,हरी मिर्च,अदरक,प्याज,मटर,आलू,टमाटर की कीमतों में गिरावट के कारण सूचकांक में कमी हुई है।
जनवरी, 2021 के महीने के लिए सीपीआई-आईडब्ल्यू का अगला अंक 26 फरवरी, 2021, शुक्रवार को जारी किया जाएगा। यह कार्यालय की वेबसाइट www.labourbureaunew.gov.inपर भी उपलब्ध होगा।
श्रम एव रोजगार मंत्रालय से जुड़ा हुआ श्रम ब्यूरो, देश के औद्योगिक रूप से महत्वपूर्ण 88 केन्द्रों में से 317 बाजारों से एकत्रित किए गए चयनित वस्तुओं की खुदरा कीमतों के आधार पर प्रत्येक माह औद्योगिक कामगारों के लिए उपभोक्ता मूल्य सूचकांक का संकलन करता है। सूचकांक को 88 केंद्रों और पूरे भारत के लिए संकलित किया जाता है और इसे आगामी महीने के अंतिम कार्य दिवस पर जारी किया गया है।